description: Дискусиите покрай въвеждането на данък уикенд намалиха ръста, казва новият председател на управителния съвет на Асоциацията на автомобилните производители и техните оторизирани представители в България

title: Александър Миланов: Кризата имаше оздравителен ефект върху българския автомобилен пазар

maintext:
© Цветелина Белутова
Този текст е част от специалното издание на "Капитал" Капитал Авто. Всички текстове по темата може да откриете тук.
Александър Миланов е председател на управителния съвет на Асоциацията на автомобилните производители и техните оторизирани представители в България (ААП) от месец май. Ръководител е на представителствата на BMW Group за България и Румъния. Работи в сферата на автомобилите от февруари 1993 г., когато постъпва на работа като ръководител на отдел "Маркетинг и PR" в генералния представител на Mercedes Benz "Балкан Стар".Миланов, който завършва икономика и журналистика в УНСС, всъщност осъществява детската си мечта – да се развива професионално в сферата на автомобилите. Кариерата му в "Балкан Стар" продължава като ръководител на проекта за лансиране в България на марките Chrysler, Jeep, а по-късно и Dodge. През 2003 г. поема функцията ръководител на направление "Маркетинг и пласмент" в "Балкан Стар" за всички марки. През 2007 г. приема предизвикателството да започне изграждането на BMW Group в България. От април 2013 г. до октомври 2014 г. временно поема и функцията управител на представителството на BMW Group в Румъния.- Динамичен и променлив са може би най-подходящите думи. Предлага възможности и изисква всеотдайна работа. Икономическата среда, в която оперираме, моделът на дейност и търговия се промениха драстично в последните години. Икономическата криза рязко прекъсна ръста на автомобилния пазар и промени поведението на потребители и търговци. Днес пазарът е взискателен към участниците, успехите не са даденост и всеки трябва да се бори за мястото си.- Още не сме достигнали нивата от кредитния бум през 2007-2008 г., но потреблението на нови автомобили расте. Онова, което остава без промяна, е ниският дял на внесените в България нови автомобили. Вносът на употребявани автомобили все още доминира. Кризата имаше и оздравителен ефект, научи ни на нови неща. Помогна да бъдат преодолени някои негативни практики. При BMW резултатите вече почти достигат предкризисното ниво, а при MINI съществено ги надвишават, но днес влагаме много повече ресурси и умения.- Резултатите през отделните месеци в България варират заради малкия общ обем. Нерядко се редуват месец на спад с месец на ръст. Важно е, че общият тренд е възходящ. В началото на годината върху активността на потребителите повлияха дискусиите относно въвеждането на данък уикенд. Това малко намали ръста, който очаквахме.- През четвъртото тримесечие очакваме автомобилният пазар да продължи да нараства с над 10%. Традиционно последните три месеца са най-активни по отношение на търсенето на автомобили. Много фактори имат значение – брой на работните дни, избори, промени в законодателството и дори аномалии във времето.- Най-силно нараства реализацията на универсално проходимите автомобили в компактния, средния и висшия клас. Възможността за данъчен кредит води до повишено търсене на автомобили с 6 плюс 1 места и лекотоварни със смесено ползване.- Прозрачността по отношение на пазарните данни и състоянието на автомобилния парк ни позволява да се съпоставим с конкурентите ни, да разкрием потенциал и да планираме по-добре дейността си. Тя ни помага да разберем тенденциите. Необходимо е по-правилното структуриране на информацията, разкриването на повече детайли. Публикуването на данните трябва да се осъществява регулярно. Важно е информацията да бъде и правилно анализирана от регулаторните органи, за да се създадат подходящи пакети от мерки, чрез които да се създаде устойчива мобилност в България.- Най-важен е фокусът, насочването на вниманието на институциите в правилната посока. Трябва да бъдат анализирани както актуалната ситуация, така и причините, довели до нея. Накратко, държавата трябва да се намеси по-решително в контрола, осъществяван върху нововнесените автомобили, техническия контрол и годишните инспекции, регулирането на дейността на автомобилните сервизи, преразпределяне на данъчната тежест в зависимост от екологичността на автомобилите, създаването и прилагането на стимули за потребителите на високоекологични автомобили, криминализирането на манипулациите в данните за пробег на автомобилите, създаване на ефективен електронен регистър на автомобилния парк, достъпен за всички заинтересовани институции.- Наши експерти участват активно в работни и контактни групи за планирането и обновяването на законодателството. Ние работим както с представители на заинтересованите ведомства, така и с предприемаческите организации. По много съществени теми имаме единодушие. Важно е на базата на прозрачност в анализите да се съгласуват приоритети за промяна в законовата база и подзаконовите актове, които ефективно да съдействат за обновяване на остарелия, технически ненадежден, опасен за околната среда автомобилен парк.- Премахването на акцизите беше такава стъпка. Помогна и въвеждането на право на данъчен кредит за корпоративно използваните автомобили и т.н. Но важните стъпки предстоят. В сравнение с държави като Румъния, Чехия, Словакия, Унгария, Полша България е изостанала по отношение на мерките за обновяване на автомобилния парк.- Твърдото ни убеждение е, че ограничаването на данъчния кредит върху личното ползване на фирмени автомобили е справедливо, в случай че бъде предоставено право на стопанските субекти да ползват данъчен кредит върху всички автомобили, когато ги използват по предназначение в дейността на фирмата.- Към момента не се прилагат ефективни мерки за повишаване на търсенето на автомобили с алтернативно задвижване. Достатъчен е поглед към мерките, прилагани в други държави - членки на ЕС, за да разберем какви възможности съществуват – еднократна монетарна подкрепа, данъчни облекчения, преференции при ползването и др.- Мрежата от зарядни станции е важна. Освобождаването от такса за паркиране, местни и общински данъци е също необходима предпоставка. Финансовата подкрепа за поощряване на първоначалната покупка, която се прилага в съседни държави, показва незабавно действие. България може да се възползва от този пример.- Това показва воля и начин на мислене, но е малка стъпка поради ограниченото потребление от държавните институции. И все пак, ако това стане тенденция, стъпката е в правилната посока.- Дизеловата технология има висок коефициент на полезно действие. Освен това емисиите на въглероден двуокис при тях са по-ниски. По трудно при тях е намаляването на Nox емисиите. Предстои въвеждането на по-строги мерки по отношение на контрола на емисиите в използването на автомобили при реални условия. Това естествено ще доведе до необходимостта за оборудване на някои от предлаганите сега дизелови двигатели с допълнителни системи за пречистване на изгорелите газове. В резултат ще се увеличат производствените разходи, но и ще се гарантира жизнеспособността на дизеловата технология за продължителен период.Интервюто взе Георги Пауновски


description: Трансформацията на търговската верига продължава

title: Carrefour ускорява растежа си във Франция

maintext:
Жорж Пласа ще продължи плановете си за модернизиране на Carrefour
© Christian Hartmann
Главният изпълнителен директор на Carrefour Жорж Пласа вече обяви своите намерения да модернизира магазините на Carrefour, както и да добави повече онлайн възможности за веригата във Франция. Причината за промяната е голямата конкуренция, която Carrefour има на вътрешния пазар. Компанията среща проблеми и на други пазари, като например Испания и Бразилия, където икономическото положение не е добро.
"Това са добри резултати за Carrefour", коментираха Бруно Монтейн и Томас Уарам, анализатори от лондонската Stanford C. Bernstein, пред Bloomberg. "Продажбите във Франция са особено силни и хипермаркетите на Carrefour продължават да се разрастват", коментираха още от компанията. След обявяването на резултатите акциите на Carrefour се повишиха с 1.5% на борсата в Париж, но от началото на годината са спаднали с 11%.
Carrefour имаше бизнес в България от 2009 до 2012 г., като магазините се държаха съвместно от френското дружество и гръцката Marinopoulos през дружеството "КМБ България". Впоследствие Marinopoulos изкупи дела на френската Carrefour. Оттогава насам "КМБ България" е в постоянен запад, а Marinopoulos подаде заявление за фалит и впоследствие се съгласи да бъде изкупена от конкурентната гръцка верига Sklavenitis.
Най-големият френски търговец на дребно Carrefour е постигнал по-добри резултати от очакваното през третото тримесечие. Глобалните приходи са нараснали с 1.1% на годишна база, а като се елиминират валутните разлики и сезонните фактори повишението е 3.2%, съобщава Wall Street Journal. В световен мащаб приходите на веригата за периода са достигнали 21.8 млрд. евро. Покачването на приходите на основния пазар на компанията - Франция, също е бил над два пъти по-голям от очаквания (1.2% при предвиждания за 0.5%)."Това беше добро тримесечие, като сравнителните продажби показват силен растеж", коментира финансовият директор на компанията Пиер-Жан Сивиньон пред анализатори при представянето на резултатите. "Третото тримесечие затвърждава добрите впечатления от началото на годината", добави той. Според Сивиньон прогнозата за обща годишна печалба от 2.45 млрд. евро изглежда реалистична.Трансформацията на Carrefour най-вероятно ще приключи до края на годината, коментира още Сивиньон. Компанията ще има по-агресивна стратегия за развитието си на френския пазар, коментира още той, като тя ще е насочена предимно към сваляне на цените. "Въпреки че подобряването в представянето на френските хипермаркети е позитивен знак за веригата, резултатите за тримесечието не са достатъчни, за да убедят някои от инвеститорите, че компанията може да задържи стабилността на бизнеса си след трансформацията", коментира анализаторът от Goldman Sachs Робърт Джойс.

fasttext_language: bg


description: Рекламодатели настояват за прозрачност в измерванията на Facebook рекламитеАсоциацията на рекламодателите в САЩ (Association of National...

title: Седмични новини за маркетинг и реклама (5 октомври)

maintext:
© В© Dado Ruvic / Reuters
Фотограф: ABHISHEK CHINNAPPA
Алкохолният бранд създаде онлайн платформа за продажба на единични колекционерски картини, специално създадени за Absolut. Цената им ще варира между 130 долара и 100 хил. долара плюс 20 долара за доставка в САЩ. Платформата ще бъде представена на 5 октомври. Това не е първият случай, в който брандът работи в областта на изкуството. Преди години Absolut лансира лимитирана серия бутилки, вдъхновени от творчеството на Анди Уорхол, и основа фонд Absolut Art Fund в подкрепа на млади артисти.
Фотограф: SUZANNE PLUNKETT
обяви вакантна позиция за Account Executive.
Асоциацията на рекламодателите в САЩ (Association of National Advertisers - ANA) настоява Facebook да предостави на маркетолозите прозрачност при измерването на кампаниите в социалната мрежа. Това се случва, след като стана ясно, че в продължение на две години интернет гигантът е преувеличавал времетраенето на гледанията на видеата с между 60% и 80%. От асоциацията предлагат показателите за измерване на кампаниите във Facebook да бъдат акредитирани от независимата група за одит на медийното измерване Media Rating Council. "Повече от 6 млрд. долара се насочват към Facebook и смятаме, че е време както те, така и други големи медийни играчи на пазара да бъдат одитирани и акредитирани. Това са стандарти, приети от практиката, на които рекламодатели и агенции разчитат от десетилетия", коментира изпълнителният директор на Асоциацията на рекламодателите в САЩ Боб Лиодайс, цитиран от The Wall Street Journal. Специалистите се обединяват около мнението, че грешката на социалната платформа, продължила цели две години, трябва да служи за сигнал на компанията, че е време да им позволи да използват независима услуга за измерване и сравнение на рекламните кампании в платформата. От Facebook излязоха с изявление, че се извиняват за грешката и обсъждат как да работят съвместно с Асоциацията на рекламодателите в САЩ. В същото време Каролин Еверсън - президент на глобалните маркетингови решения във Facebook направи изявление, че след разговорите й с рекламодатели, всички са потвърдили, че не са използвали сгрешената метрика и тя не е повлияла на възвращаемостта на инвестициите им. Тя добавя, че компаниите трябва да се съсредоточават повече върху показатели, които са ключови за бизнеса им, вместо върху харесвания, кликове и импресии.Интернет гигантът продължава състезанието между YouTube и телевизията, като представи резултати от проучване на навиците на възрастните потребители и интереса им към онлайн канала. Целта на Google е да се превърне в предпочитания от рекламодателите рекламен канал, измествайки позициите на телевизията.Проучването е проведено сред 6300 души, а резултатите показват, че 92% от аудиторията на YouTube гледат видеа вкъщи през мобилните си устройства. Освен това близо две трети от потребителите признават, че взимат телефоните си по време на рекламната пауза по телевизията и са приблизително пет пъти по-склонни да гледат видеа онлайн, отколкото през телевизионни кабелни оператори.Данните от проучването на Google съвместно с Ipsos Connect показват, че половината от онлайн потребителите, преди да купят дадена стока, гледат видеа, свързани с нея, в YouTube. За да засили интереса на рекламодатели към видеоплатформата, интернет компанията представи и няколко нови услуги, с които сериозно се конкурира с телевизията. Сред тях са подобряване на услугата Brand Lift, която представя данни колко пъти хората търсят допълнителна информация в Google или YоuTube, след като са изгледали видеореклама в YоuTube, в сравнение с това колко често търсят информация след изгледана телевизионна реклама. За офлайн ангажираността на потребителите Google заяви, че може да проследи с близо 100% точност посещенията във физически магазини.Индийската платформа за онлайн пазаруване представи на потребителите централата си в Бангалор през 360-градусово видео във Facebook. Докато служители на компанията развеждат зрителите из офисите на сградата си, те са стимулирани да открият скрити оферти за големи намаления на различни стоки. Гледайки видеото, което продължава близо 4 минути, потребителите трябва да наблюдават внимателно за "великденски яйца" с оферти. Те могат да бъдат върху бюрата на служителите, на тениските им или на постери по стените. Когато забележат някое от намаленията, те трябва да му направят скрийншот (моментна снимка) и да го публикуват в коментарите на Facebook видеото. Допълнителното затруднение идва от това, че разполагат със само 10 секунди да открият всяка от десетте оферти. Ритейлърът, познат и като индийския Amazon, не случайно стартира кампанията си през октомври, когато е пикът на шопинг сезона в Индия заради местния празник на светлината.Американската National Amusements, която притежава значителен дял акции и в двете медийни компании, изпрати официално писмо до борда на директорите, в което ги насърчава да разгледат възможностите за сливане между тях, които са разделени вече 10 години. Тя уточнява, че няма да приеме или подкрепи нито трета страна да придобие някоя от компаниите, нито друга сделка, при която няма да контролира обединеното дружество. В писмото пише още, че сливането на CBS и Viacom би образувало устойчива компания, която да отговори по-агресивно и ефективно на предизвикателствата на променящата се среда в развлекателното и медийно пространство. Според специалисти в медийните сделки сливането на двете компании би превърнало групата в one-stop-shop (комплексно рекламно обслужване - бел. ред.) с възможност да купуват реклами, таргетирайки едновременно младата аудитория на Viacom през канали като MTV и Comedy Central, така и по-зрелите зрители на CBS. Сливането ще предостави и по-голямо количество данни за зрителите, които ще помогнат на рекламодателите да се насочат към правилните потребители.Съчетавайки бизнеса с изкуството, компанията успява да изгради втори източник на приходи. Макар миналата година приходите от Absolut Art да са били ниски, тази те отбелязват значителен ръст, казват от компанията, цитирани от DigiDay.


description: Акциите на производителя на акумулатори "Монбат" се понижават с 0,31%, а тези на "Софарма" добавят скромните 0,07%. Основният индекс се повишава с...

title: Sofix се повишава минимално при високи обеми на търговия

maintext: Акциите на производителя на акумулатори "Монбат" се понижават с 0,31%, а тези на "Софарма" добавят скромните 0,07%. Основният индекс се повишава с 0.11% до 508.22 пункта. Оборотът на регулирания пазар е малко над 800 хил. лв. Сред сините чипове по-сериозно повишение има при търговеца на лекарства "Софарма трейдинг" - малко над 3%. Висок обем търговия има с акциите на борсово търгувания фонд Expat – над 113 хил. акции при цена 1.043 лв., или промяна от 0.68%.Информацията е актуална към 12.00 часа


description: Предложенията на републиканеца ще подсилят растежа в краткосрочен план, а тези на демократа ще го забавят, но дългосрочно ефектът ще се обърне

title: Как ще се отразят върху икономиката данъчните политики на Тръмп и Клинтън

maintext:
© Reuters
Данъчните политики на републиканския кандидат за президент Доналд Тръмп ще подсилят икономиката в краткосрочен план, а тези на демократическия му съперник Хилъри Клинтън ще я забавят. Тенденцията обаче дългосрочно ще се обърне, тъй като предложенията на милиардера ще увеличат федералния дълг и ще навредят на икономиката, освен ако не наложи доста по-големи съкращения на разходите от тези, които планира. Това прогнозира анализ на Penn Wharton Budget Model, които работят с Tax Policy Center.


description: Централна и Източна Европа бе сполетяна от шоково обезлюдяване в последните 30 години. Причините са много, а решенията - малко

title: Птиците отлитат на юг, хората - на запад

maintext:
© Надежда Чипева
Фотограф: Цветелина Белутова
А сега накъде
Двадесет милиона души са много. Това е повече от населението на Румъния (към момента, защото населението на Румъния пада). Двадесет милиона души е размерът на загубата, която регионът на Централна и Източна Европа преживя в последния четвърт век. Това е числото само на емигриралите, без да се смятат завръщащите се. Но те, сочат статистиките, са далеч, далеч по-малко.Няколко държави вървят срещу течението - населението на Словакия, Чехия и на южната им съседка Словения расте през последните години основно благодарения на имиграция. Но това е капка в морето на промяната и дори техният модел не е устойчив.Най-голямата страна от засегнатите е Полша. За разлика от другите, тя не усеща толкова драматично 1990 г., тъй като след падането на берлинската стана населението не спада тогава толкова видимо. Първото по-сериозно намаление е през 2000 г., а през 2005 г., само година след приема в Европейския съюз, Полша започва да губи население със скорост от близо 20 хил. души на година. До 2015 г. спадът е с близо 183 хил. души, по официална статистика. По неофициална, Великобритания е пълна с поляци. "Приемът на нови страни, членки в ЕС, и отварянето на трудовите пазари в някои страни от ЕС са причините за значително изтичане на население в работоспособна и репродуктивна възраст", обяснява Ела Чапка, професор в полския университет "Мари Кюри-Склодовска".Най-честите дестинации на полските емигранти са предимно Великобритания, Германия, Норвегия, Холандия и Ирландия. "Броят мигранти, които отиват в чужбина за повече от година, расте напоследък. Резултатите от проучване, проведено от Националната банка на Полша, показва, че броят мигранти, които нямат планове да се връщат в Полша, расте всяка година", допълва Чапка. И наистина, нетната миграция (разликата между брой емигрирали и брой имигрирали жители) през 2014 г. е 11 пъти по-висока от тази през 2009 г., като емиграцията расте, а имиграцията намалява.В България ситуацията е аналогична. Между 1992 и 2001 г. населението е намаляло с над половин милион, а до 2015 г. - с още близо 600 хил. души. Трябва да се вземе предвид и фактът, че навън учат хиляди български студенти, а и статистиката не улавя всички емигрирали. България е и страната с най-нисък естествен прираст в ЕС. Според прогнозите на ООН през 2042 г. населението ни ще падне под шест милиона - и това е в "най-добрия" вариант. В най-лошия това ще се случи още през 2032 г. В цялостно изражение ударът в Румъния е доста по-тежък: от 1990 г. насам е загубила 3.4 млн. души. Но като процент от населението балтийските държави търпят чудовищни загуби - Латвия например е загубила над 20%.В тази "обречена" част на Европа обаче се намират и изключения. Логично, те са най-западната част от източния блок, където очевидно спират част от човешките потоци. Словения има население малко над 2 млн. души. Само през 2008 г. общият брой на имигрантите е близо 30 хил. души, сочат данните на словенската статистическата агенция. През последните години имиграцията спада като брой, но продължава да е над 10 хил. души на година. За малка страна като Словения това е значително и уравновесява напускащите страната.Дамир Йосипович, старши научен сътрудник към Института за етнически проучвания в Любляна, обяснява, че идващите са предимно от страните от бивша Югославия. Имигрантите през последните десет години са най-вече от Босна и Херцеговина, Косово, Сърбия и Хърватия, които предпочитат да живеят в страна като Словения.Населението на Чехия също расте динамично за последните десет години. Само през 2015 г. Чехия е спечелила един цял Пловдив - ръстът на населението е 330 хил. души. Основна причина отново е положителна нетна миграция. Само през 2015 г. в страната са имигрирали 16 хил. души, сред които предимно словаци, украинци и чехи, завърнали се у дома, сочат данните на чешката статистическа агенция. Освен това над хиляда румънци са се преместили в Чехия. Ражданията в Чехия са двойно повече, отколкото у нас, а смъртността е същата.Словакия също е сред страните, които вървят срещу течението. Словашката статистика отдава това на миграцията. "Въпреки това според прогнозите след 2030 г. увеличението на миграцията няма да може да компенсира загубите в естествения прираст и населението ще започне да спада", твърдят от словашката статистическа агенция. Именно това сочат и прогнозите за Словения. В свой доклад, от Института за макроикономически анализи и развитие в Словения отбелязват, че нетната миграция е "несигурен фактор".Въпреки че в някои източноевропейски държави има политики за привличане на хора обратно, те сякаш не бележат осезаем успех. "Политиките за връщане имат ограничен успех Кариерни събития, насочени към емигранти от Румъния, не са довели до много завръщания. Полските програми, които целят да върнат емигранти, бяха възпрепятствани от недостатъчно планиране, от негативни икономически условия и от изискването да не се облагодетелстват завръщащите се пред онези, които не са заминавали", заключва Организацията за икономическо сътрудничество и развитие, цитирана от Financial Times."Няма лесно решение. Идеалното решение би било повече работни места и по-добри икономически перспективи. Това зависи от образованието на младите хора и тяхната вяра в икономически възход", казва Стефан Сиверт от Берлинския институт за население и развитие. Истината е, че в цяла Европа населението застарява и единственият приток на свежа кръв ще бъде от хора извън континента. Държавите от региона обаче не са съгласни с подобно "преливане" и това ще остане така в обозримо бъдеще.Ако има пример, който тези държави могат да вземат, това е Ирландия - страната, която десетилетия наред изнася емигранти. За последните 50 години населението на острова обаче успява да нарасне от 2.82 млн. души на 4.64 млн. Ирландците имат специално отношение към диаспората си, която е значителна (само в САЩ 35 млн. души заявяват ирландско потекло), но и принадлежността към ирландска общност се запазва. Една възможна причина е езикът: много по-лесно е ирландски емигранти в САЩ да запазят самосъзнанието си, докато говорят английски език, отколкото българските деца в чужбина.В самата Ирландия диаспората също е уважавана: правителството работи по политики за привличането им, опитва да се свърже с нея и дори е назначило министър за това. Вероятно всичко това има ефект: между април 2015 г. и април 2016 г. 21 100 ирландски граждани са се върнали у дома. Но по-съществен ефект има огромният икономически скок, който страната направи в последните 30 години - той е основата и на по-висока раждаемост и на повече връщащи се.Другите примери, за съжаление, не са приложими, защото засягат многократно по-висока раждаемост. Повечето държави, които днес растат главоломно по този начин, са или в Азия, или мюсюлмански. Двадесет милиона например беше разликата между населението на Полша и Турция през 1995 г. Двете държави, които имаха еднакво население през 1965 г., днес ги делят 40 милиона души, или две Румънии. Подобен скок в България, или друга страна от Източна Европа ще бъде трудно постижим.


description: Участниците в изложението в Мюнхен Expo Real отчитат повече запитвания за активи в страната

title: Инвеститори имат по-голям интерес към българските бизнес имоти

maintext:
За пети пореден път български фирми от сектора на недвижимите имоти се представят с общ щанд на международното изложение Expo Real
© ГБТИК
Повече запитвания за конкретни активи и интерес основно от опортюнистично настроените инвеститори, които търсят бизнес имоти с висока доходност при умерен риск. Tова отчитат българските компании, участвали в тазгодишното издание на панаира Expo Real. За пети пореден път български фирми от сектора се представят с общ щанд, организиран от намиращото се в Германо-българската индустриално-търговска камара (ГБИТК) Представителство на Мюнхенския панаир в България. Сега на него се бяха представили "Галакси инвестмънт груп", "Глориент инвестмънт БГ" и "К енд К инженеринг". Изложението Expo Real е най-големият форум за недвижими имоти и инвестиционни проекти в Европа и се проведе от 4 до 6 октомври в Мюнхен.
Консултантите и строително-инвестиционните компании, взели участие в изложението, споделят положителни впечатления след участието в международния форум. "Интересът към страната е умерен, но в известна степен по-висок от 2015 г.", коментира Георги Киров, директор инвестиционни и корпоративни услуги в консултантската компания Colliers. Инвеститорите предпочитат имоти с потенциална цена между 30 и 50 млн. евро, а предлагането от България в момента е на активи над 100 млн. евро, посочва обаче Киров. Според него инвеститорите, които гледат към страната, са главно опортюнистични или такива със стратегия за активно управление на активите.
Затвърждаваща се тенденция на пазара е, че инвеститорите търсят първокласни активи на по-периферни пазари. "Много от участниците на Expo Real вече присъстват в Унгария и Румъния и поглеждат и към българския пазар. От разговорите ни с тях отбелязахме висок интерес и което е по-важно – повече запитвания за конкретни активи", споделя и изпълнителният директор на Forton Михаела Лашова. Тя също посочва, че Югоизточна Европа все още е интересна основно за по-опортюнистично настроените инвеститори. "Очаквам обаче с навлизането на нови участници на българския пазар и повишаването на ликвидността да привлечем и вниманието на институционални инвеститори, много от които вече присъстват на по-развитите пазари в Централна и Източна Европа", коментира Лашова. За да се случи това обаче, страната трябва да се докаже като прозрачен и предвидим пазар, но и да положи повече усилия да се позиционира пред инвеститорите.
Въпреки положителното развитие на пазара за поредна година българското представяне на изложението не е на национално ниво, а разчита на частната инициатива. "Отделно позициониране на страната до момента не е имало, с изключение на 2007 г., когато имаше отделен щанд, подкрепян от Българската агенция за инвестиции", посочва Георги Киров. Според него всеки от професионалистите от частните консултантски и инвеститорски компании вероятно успешно рекламира държавата, но за съжаление последните години, включително през 2016 г., няма присъствие на представители на държавния сектор, които официално да презентират и да демонстрират подкрепа на частни инвестиции от чужбина. Другите държави обикновено имат отделни щандове от частните фирми, като в някои случаи щандове наемат и общини на големи градове или области.
Прогнозата на експертите
Очакванията на консултантите са до края на 2016 г. нивата от инвестиции да са сходни на тези през 2015 г., прогнозират от Colliers. А ако Expo Real успее да привлече нови инвеститори за България, се очаква това да се отрази през 2017 г.
"Навлизайки в последното тримесечие на календарната година обаче, мога да кажа, че очаквам приключването на няколко знакови сделки в близките месеци", коментира Михаела Лашова. Според нея силният старт на инвестиционния пазар през 2016 г. е бил важен, тъй като ще докаже, че пазарът е достатъчно ликвиден и ще увеличи интереса към нови придобивания.
"Интересът към нашия пазар е най-вече от страна на мениджъри на инвестиционни фондове, които търсят възможност да диверсифицират портфолиото си от имоти. Клиентите на тези фондове са пенсионни и застрахователни дружества от Западна Европа", коментира Константин Бояджиев, управител на "Галакси инвестмънт груп". Бояджиев добавя, че бизнес имотите със стабилни парични потоци са най-атрактивни за дългосрочните инвеститори и България има какво да предложи."За съжаление и тази година българското представяне страдаше от липсата на единна политика, каквато е например практиката на румънските участници", коментира и Михаела Лашова. Тя посочва, че румънската агенция за чужди инвестиции прави щанд и обединява всички инвеститори и фирми на едно място, като успоредно с това целенасочено рекламира страната с банери, филми и презентации, дискусионни панели. "От наша страна за пореден път липсва подобна организация, макар че пазарът на имоти е в подем и сега е моментът да привличаме активно инвеститорски интерес", коментира експертът.


description: Българските граждани заслужават да знаят в какво се състои изборът по споразумението с Канада

title: Търговският принц и спящата красавица

maintext:
1
2 © Yves Herman
1
2 Валентин Брайков
© Капитал
Площадите на Европа кипят от емоции, свързани с предстоящото подписване или провал на Всеобхватното икономическо и търговско споразумение
(CETA) между ЕС и Канада
И двете са програмирани за подпис в края на 2016 г., но преговорите по
, което излезе от сянката и попадна в критичния фокус. В интернет форумите нервите са нажежени до бяло, през последния уикенд десетки хиляди излязоха на протест в европейските столици, сравнявайки СЕТА с троянски кон.
Не е нужно да се обосновават предимствата на тази концепция, известни от Адам Смит. Свободна търговия, свободна конкуренция и защитени инвестиции на частната инициатива са свещените скрижали от Стария завет на капиталистическата цивилизация.
Скептиците обаче считат, че Европа не е готова за такова състезание, защото европейската стокова себестойност е обременена с величини, каквито липсват в Северна Америка. Тук не става въпрос за американски предимства в технологии, ГМО или финансов ресурс. Пример - как ще се състезават една европейска и една американска стока, щом енергийният компонент в американската е 50% от цената на енергията, вложена в европейската? Погледнете цената на литър гориво на американска и европейска бензиностанция. Европейските правителства ще се откажат ли от ДДС и акцизи върху бензина/дизела, за да направят своите стоки енергийно конкурентни? Или американските продукти ще залеят Европа и ще предизвикат масова безработица? Без атлантическо синхронизиране на най-важните данъци това състезание няма да е между равни. Да не забравяме, че българската продукция се оскъпява и от друг фактор - държавен и олигархичен рекет, какъвто САЩ и Канада не познават.
Друг болезнен проблем е предвидената в чл.8.18 на СЕТА възможност за гостуващия частен инвеститор да призове на съд държавата домакин за нарушения на обещаните инвестиционни условия. Тук става въпрос за международен инвестиционен арбитраж по модела на Вашингтонската конвенция от 1965 г., където частно лице инвеститор може да съди цяла държава и да я постави на колене с иск за милиарди долари. Тоест не държава да съди държава, а концерн (частно юридическо лице) да съди държавата домакин. България ратифицира Вашингтонската конвенция през 2001 г. и вече вкуси от горчивите й плодове.
Друг деликатес на международния инвестиционен арбитраж е, че ответната държава може да отговаря и за несъвършени актове на своите съдилища, защото съдебната система е част от самата държава, нейно творение и отговорност. Навън държавата отговаря като цяло, включително и за вътрешно независимите си органи.
. То е по-малкият брат на проекта за подобен договор между ЕС и САЩ - Трансатлантическото партньорство за търговия и инвестиции (TTIP).TTIP бяха замразени поради остри европейски възражения и на финалната права остана само CETAНе завиждам на българското правителство за предстоящия му драматичен избор дали да подкрепи или отрече СЕТА. Само че българските граждани заслужават обяснение за какво крещят на този европейски политически мач. Защото при един избор е много по-важно да разбереш не това, което вземаш, а това, от което се отказваш.Основната цел на проекта за СЕТА от 1598 страници е почти пълното отпадане на всички митнически бариери между Канада и страните от ЕС и установяване на общо пространство за свободна търговия и инвестиции, където избледняват разликите между гост-инвеститор и държава домакин.Тази линия на отговорност на държавата спрямо частния инвеститор носи неудържимо изкушение - осъдената държава е ликвиден и платежоспособен длъжник. Тя не може да откаже плащане и да банкрутира, а просто ще обремени с данъци бъдещите си поколения или нейното имущество в чужбина ще бъде осребрено от победилия кредитор (примерно сгради на посолства).Не случайно Съюзът на германските съдии е поискал произнасяне от ЕС доколко такъв инвестиционен арбитраж е съвместим с европейския правов ред в контекста на СЕТА.


description: "Коуд рънърс" разработват решения за автоматизация за маркетинг, здравеопазване и информационна сигурност

title: Как се прави софтуер по мярка на бизнеса

maintext:
Милен Спасов (вляво) и Димитър Шалварджиев решават, че не им е достатъчно да работят за някого в IT сектора, и така се ражда "Коуд рънърс"
© ЮЛИЯ ЛАЗАРОВА
"Коуд рънърс" не е традиционна българска софтуерна компания - не разработва един конкретен продукт и не пише код по поръчка на по-голям партньор, както е типично за IT аутсорсинг бизнеса. Не е и точно стартъп, въпреки че е на само четири години и в нея са заети предимно младежи, защото никога не е търсила финансиране и изобщо не планира обичайната стартъп кариера - бомбастичен ръст и продажба. Това, с което 25-членният екип на "Коуд рънърс" се занимава, е Tailor made suits под формата на код, или с други думи, разработва специално за всеки от клиентите си решението, от което се нуждае. Компанията работи в сферата на маркетинга, здравеопазването и информационната сигурност, а клиентите ѝ са както в България, така и в Европа и САЩ.За миналата година "Коуд рънърс" успява да генерира оборот от 686 хил. лв. и очаква около 1 млн. лв. през тази."Пишем софтуер за три големи индустрии - маркетинг, здравеопазване и информационна сигурност", обяснява Димитър Шалварджиев, един от основателите на компанията. На пръв поглед това са три области, които нямат нищо общо една с друга. И трите обаче се нуждаят от данни, визуализация и свързване на отделните компоненти от бизнеса в обща система и автоматизиране на процеси. Това правят и от "Коуд рънърс". В основата на решенията им стоят данните - събирането им, анализът, визуализацията и предоставянето им в лесна за използване форма.В областта на маркетинга например експертизата им е в създаване на решения, които комбинират данни за продажбите на продукт, пазарния дял на клиента, ефект от кампании и др. При софтуера за бизнеси, свързани с информационната сигурност, се извличат данни от различни публични бази и достъпни регистри, за да се провери уязвимостта на използваната система за сигурност. Секторът на здравеопазването е малко по-различен - там "Коуд рънърс" прави решения, свързани с електронни болнични, или за свързване на здравната каса със застрахователните компании."Затворили сме продуктовия цикъл. Повечето компании, с които работим, нямат технически звена - ние отиваме, установяваме от какво имат нужда и какво точно искат да автоматизират, правим им система почти от нулата и после я доизграждаме и донапасваме в процеса", обяснява Шалварджиев. В зависимост от желанието на клиентите си "Коуд рънърс" продават крайния продукт или на абонаментен принцип (Software as a Service - SaaS), или като лиценз.За решенията си от компанията използват така наречения Lean подход за създаване на базова версия на софтуера, от който компанията има нужда - процес, който отнема до около четири месеца, а после системата се доразработва и се развиват допълнителни функционалности.Повечето клиенти на компанията са в Германия и Холандия, а причината за това е, че основателите са възпитаници на немска гимназия и са усвоили западния начин на мислене и правене на бизнес, казват те. Създавайки решение за маркетинг на един от големите си български клиенти - "Джемсийк кънсълтинг", от компанията индиректно са доставяли визуализационните си табла (dashboard) и на разпознати брандове като Coca Cola Enterprises, Philips, Chanel, разказва още Шалварджиев. Освен софтуер според нуждите "Коуд рънърс" имат и собствен продукт за маркетинг индустрията, която е и ключовият сектор за компанията, отговарящ за около 65% от приходите ѝ.


description: Така тя става поредната голяма банка в САЩ с голям ръст на финансовите резултати за третото тримесечие. Постъпленията на Morgan Stanley са се...

title: Morgan Stanley с 57% по-висока печалба

maintext: Така тя става поредната голяма банка в САЩ с голям ръст на финансовите резултати за третото тримесечие. Постъпленията на Morgan Stanley са се увеличили с 62% за периода на годишна база и достигат 8.91 млрд. долара, което се дължи основно на силното представяне на търговското поделение. Печалбата на банката е 1.5 млрд. долара, докато анализаторите очакваха около 1.17 млрд. Приходите на големите американски банки са в сериозен подем, като голяма част от него се дължи на несигурността, настъпила след вота за Brexit, което активизира финансовите пазари.


description: Как да тълкуваме ултиматума на Путин към САЩ, в който беше намесена и България

title: Вие нас уважавате ли ни

maintext:
Путин напомни на света за руския ядрен арсенал. И едновременно с това призна, че санкциите болят
© Reuters
"Да, Съветският съюз беше наричан Горна Волта с ядрени ракети. Може би - но пък ракети имаше много." С тази реплика от речта си пред форума на "Валдай клуб" в Сочи през октомври 2014 г. президентът Владимир Путин шеговито напомни на света за ядрения арсенал на Русия. Две години по-късно го направи по много по-сериозен начин.На 3 октомври Кремъл обяви, че ще прекрати едностранно действието на споразумението със САЩ за унищожаването на плутоний за военни цели. Единствената възможност Москва да се откаже от заплахата си е Вашингтон да направи следните неща: да върне назад разширяването на НАТО, като съкрати военното си присъствие в България, Румъния и прибалтийските страни до нивото от 2000 г.; да отмени т.нар. закон "Магнитски", който замразява активите и забранява влизането в Америка на руски официални лица, замесени в нарушаване на човешки права; да прекрати санкциите срещу руски компании и физически лица; да плати компенсации за загубите, понесени от тези санкции и въведените в техен отговор руски контрасанкции.Списъкът с искания е, меко казано, удивителен. Както написа в профила си във Facebook опозиционерът Леонид Волков, "Путин поиска твърде малко. Трябваше да си поиска и Аляска, вечна младост, Илон Мъск и билет за "Дисниленд". С този ход Кремъл прибягва към познатата руска тактика на обвързване на несвързвани неща - в случая технически въпроси на ядреното разоръжаване, с чисто политически искания. Пределно ясно е, че САЩ няма как да изпълнят нито едно от тях, дори президент да стане Доналд Тръмп. Но тонът и съдържанието на ултиматума подсказват, че той не трябва да бъде четен буквално. Плутониевата заплаха "е инструмент" за "предаване на послание", отбелязва пред в. Moscow Times политологът Владимир Фролов. И то е адресирано към следващата американска администрация, тъй като с президента Барак Обама Кремъл вече не изглежда нито да може, нито да иска да си говори. В същия ден, в който Москва обяви оттеглянето си от ядреното споразумение, от Вашингтон дойде новината, че САЩ прекратяват диалога с Русия по Сирия.Освен с това, което иска да постигне, демаршът на Путин е интересен и с начина на мислене, който показва. Според него например България очевидно попада в това, което Русия счита за своя зона на влияние. И дори никой в Кремъл да не храни илюзии, че България ще излезе от НАТО и американското военно оборудване и персонал ще бъдат изтеглени, самото искане за това говори достатъчно.Според Путин Русия е била принудена да действа заради "заплахата срещу стратегическата стабилност, идваща от враждебните действия на Америка". А също и заради това, че САЩ не изпълняват своята част от споразумението, подписано през 2000 г. и влязло в сила през 2010 г., според което двете страни трябва да унищожат по 34 тона плутоний, които всъщност са малка част от ядрения им арсенал. Твърденията на Русия, че Америка не спазва ангажимента си, имат известни основания. Заради високата цена на преработването на плутония в гориво за ядрени централи Вашингтон замрази програмата през 2014 г. Президентът Обама предложи тя да не бъде включвана в бюджета за следващата година и вместо това плутоният да бъде изпратен за дългосрочно съхранение. Държавният департамент твърди, че това отговаря на условията в договора, но Кремъл не е съгласен и сега потвърди недоволството си.Високопоставен руски депутат от комисията за чужда политика, пожелал анонимност, коментира пред "Капитал": "Това споразумение ни е напълно неизгодно по отношение на безопасността, особено в условия на порицание и превръщането ни в "злия чичо" би било глупаво да разоръжим ядрения си щит". Въпросът е дали на фона на влошаването на отношенията с Америка и Запада Москва ще тръгне към оттегляне и от други договори, сключени в по-ведри времена, или ще спре дотук.Засега изглежда по-скоро вторият вариант, поне ако се съди по сигналите в медиите на Кремъл, които налагат версията, че споразумението с плутония е било жертвано основно за да се покаже сериозността на руските намерения. "То беше прекратено по начин, който да демонстрира отношението на Русия, и в допълнение към указа има списък с руските оплаквания. Това бе направено, за да се информират САЩ, президентът Обама и международната общност за недоволството на Русия. Не бива да се забравя, че администрацията на Обама скоро ще напусне Белия дом и тази демонстрация е насочена към следващия американски президент", казва пред агенция "Спутник" Андрей Баклицки, директор на програмата "Русия и неразпространението на ядрени оръжия" към "ПИР-Център". Според него този договор е бил внимателно подбран за целта, тъй като така или иначе е неработещ и затова е бил подходящ за маневрата. "Няма смисъл да се прави шоу с прекратяване на други споразумения, защото сигналът беше изпратен", смята Баклицки.Амбициите на Русия да се държи като световна суперсила струват скъпо. В понеделник финансовото министерство предложи секретната част на руския бюджет - която включва разходите за сигурност и отбрана - да бъдат вдигнати с 680 млрд. рубли (10.9 млрд. долара), което означава, че други пера ще трябва да бъдат съкратени и дефицитът да бъде повишен. Но Путин може да разчита, че поне засега руснаците изглеждат готови да понесат известни икономически несгоди в името на гордото противопоставяне срещу САЩ.Всъщност освен заявка към Хилъри Клинтън и Доналд Тръмп, че който и от тях да влезе в Белия дом, ще има срещу себе си една твърда и изискваща да бъде третирана като равна Русия, исканията на Путин съдържат и признание, че санкциите болят. И ултиматумът може да бъде разчетен и като покана за разговор по искания, които вече са официализирани с президентски указ и законопроект в Думата и не могат да бъдат игнорирани.Вероятно има и друга цел, която политическият коментатор Леонид Радзиховски формулира по следния начин пред британската BBC: "Руската външна политика се свежда до битка за уважението на САЩ. Няма нищо друго. И имам предвид "уважение" в руския смисъл - хората да те уважават, защото се страхуват от теб. За Путин има една-единствена игра - да покаже на американците среден пръст и после да ги накара да се преклонят пред него и да кажат: "Искаме да ти бъдем приятели." Което означава, че ядрена война, втора студена или трета световна най-вероятно не се задава, но Русия ще продължава да покачва напрежението с всички възможни средства.


description: FT.com увеличава скоростта на зараждане на сайта, за да увеличи читателите с 5%

title: Значението на една секунда

maintext: Financial Times, едно от водещите в света издания, въвело платен достъп до онлайн съдържанието си, инвестира в повишаване на скоростта на зареждане на сайта FT.com . Целта е да се увеличат потребителите, тъй като от FT са установили, че само една секунда по-бързо зареждане на статия увеличава с 5% броя на читателите, които остават лоялни на тази медия и се задържат на сайта.В интервю за Reuters главният изпълнителен директор Джон Ридинг казва още, че са намалили наполовина времето за зареждане на статия при четене от компютри до малко повече от 1 секунда. От мобилни устройства достъпът е ускорен от 9 на 7 секунди.По повод растящата роля на социалните мрежи за достъп до новини Ридинг казва, че FT търси баланс в публикуването на свои материали във Facebook например, но държи да развива директния контакт с читателите, за да им предлага съдържанието си според приоритетите на редакцията, а не на социалната мрежа. Част от прилаганите решения е във Facebook да се пускат статии, които не са част от услугата Instant Articles, на сайта FT.com.Financial Times има над 800 000 абонати, от които две трети са се регистрирали за онлайн съдържанието и на годишна база отчитаме двуцифрен ръст, казва още Ридинг.Тенденцията в съотношението на приходи от реклами спрямо абонамент е противоположната. "През 2010 г. доста над половината приходи бяха от реклама. Сега са почти 40%, а 60% идват от абонаменти."В опит да увеличи приходите от реклама Financial Times започна да предлага на рекламодателите тарифи според това колко време читателите прекарват в техните реклами и да изключват от статистиката онези читатели, които са изключили рекламата, без да я разгледат.Освен това FT може да информира рекламодателите за специфични сегменти от читатели – например по кое време посланието им стига до членове на управителни съвети на компании или пътуващи германски предприемачи.


description: В първоначалния вариант растат само плащанията за болници и лекарства, но сумите остават под реално необходимите

title: Здравната каса предвижда недостатъчен бюджет и за 2017 г.

maintext:
Ръководената от д-р Глинка Комитов институция отново няма да има достатъчно средства за здравни услуги
© ЮЛИЯ ЛАЗАРОВА
Ако болен човек погледне проектобюджета на Националната здравноосигурителна каса, би се зарадвал, че през следващата година ще се увеличават средствата за лекарства, за плащания за лечение в болница и за лечение в страните от ЕС. На пръв поглед плащанията на институцията растат с 248 млн. лв. - от 3.204 на 3.452 млрд. лв. На втори обаче е видно, че институцията не предвижда увеличение на парите за извънболнична помощ, изследвания и зъболечение, а освен това вече е взела решение да пренасочи 50 м...


description: Или няколко аргумента и примера от реалния бизнес в полза на изнесената системна администрация

title: Ало, IT поддръжката ли е? Имам проблем

maintext:
[Shutterstock]
Въпросът дали да изберем собствено IT звено или компания, специализирана в услугите, зависи от много фактори като цена и чисто времевата наличност на необходимите специалисти.
"Напиши билет." Ако скоро сте го чули или прочели, вероятно сте имали проблем с някоя от компютърните системи и сте се оплакали на служителите в отдела за IT поддръжка във фирмата ви. Ако пък въобще нямате такива специалисти, е хубаво да знаете, че има и външни компании, специализирани в областта.
Малко по малко бизнесите мигрират към използването на външни услуги. Трендът важи с пълна сила и за технологичните и комуникационните такива. "В момента търсенето на експертно мнение е тенденция в IT сектора", казват от "Нетера". А това е така, защото все повече компании се изправят пред дилемата дали да направят голяма инвестиция в собствено оборудване и да назначат вътрешен екип, който да се грижи за системата, или да поемат риска да поверят всичките си данни на външна поддръжка. Еднозначен отговор няма, а аргументи и в двете посоки не липсват.
Разликата с традиционните админи, които се намират някъде по етажите на офис сградата, е, че при тази услуга въпросните са физически отдалечени. Другият отличителен белег е липсата на сървъри. Това е така, защото те са заместени или с виртуални (облачни), или с отдалечени физически, които компанията наема в центъра за изнесени услуги на партньора си, който предоставя услугата. В първия случай става въпрос за облачни услуги от типа IaaS (Infrastructure-as-a-Service). Тук може да наемете един или няколко Cloud сървъра и да инсталирате на тях различни операционни системи и приложения. Наетите сървъри са просто сървъри в центъра за данни на обслужващата ви компания, които могат да притежават различни характеристики според нуждите на бизнеса.
Така например преди години "Алтернатив медия" се оказват в ситуация да нямат представа какво има на сървърите им и какво може да бъде намерено и къде, а никой не се наема да направи одит. Причината е, че системният администратор е напуснал и никога не е водил документация, понеже "си знае какво прави". Липсата на протоколи и документи за състоянието на системата и наличната по сървърите информация е често срещан проблем
, казват консултанти
. Може да доведе както до загуба на данни и информация, така и до сривове поради претоварване на техниката.
След известно лутане между собствен екип системни администратори и външни услуги от компанията се спират на изнесените админи. "В момента при сериозни проблеми изпращаме билет (ticket, кратък сигнал за нарушение в системата - бел. авт.) и в рамките на до 30 минути той е решен", коментира тя.
"Сайтът ни се посещава от над 1 млн. души месечно, които генерират огромен трафик. Ако трябва само с наш ресурс да посрещнем този обем, най-малкото би означавало, че ще ни пречи на основната работа", обяснява Коевски защо компания, чийто бизнес е интернет, има нужда от IT екип отвън. "Ние не искаме да се развиваме като системни администратори, а да осигуряваме комуникационен канал на потребителите си", допълва той. Именно липсата на експертиза по отношение на системната администрация вътре в компанията е сигнал за бизнеса да се обърне към външен доставчик на такава. И то преди да са хвърлени напразни усилия в създаване на собствено IT звено, за което в един момент да се окаже, че компанията няма нито ресурс като знание, за да го доразвие, нито време, защото основният й бизнес е различен.
Въпросът дали да изберем собствено IT звено или компания, специализирана в услугите, зависи от много фактори. Възможността и желанието за инвестиция е един от тях. Друг е чисто времевата наличност на необходимите специалисти. Доверието и убедеността, че външна фирма може да вникне в динамиките и да разбере нуждите на специфичния ви бизнес, са още два.
При избор на една от двете възможности много от компаниите се притесняват и от цените на услугите. Обикновено фирмите, предоставящи изнесена администрация, предпочитат да не обявяват публично цените си - те са предмет на договорка. Случаят с "Нетера" не е много по различен, но от компанията издават, че най-малкият им пакет започва от 110 лв. на месец.
Цената, която макар и на първо четене е основен аргумент при вземането на решение, не е единствената променлива. Внимание трябва да бъде отделено и на още два въпроса - защитени ли са жизненоважните за бизнеса ми данни, ако се намират на чужд сървър някъде далеч от мен, и дали обслужващите го са в състояние да разберат бизнеса ми. Например биха ли разбрали колко е важно за електронен магазин с пазар в Австралия да има денонощна поддръжка и че дори и кратко отпадане на сървъра може да коства големи загуби. "Отначало бях много скептичен дали външна фирма може да влезе в нашата бизнес динамика. Например да разбере колко е критично системата да работи безотказно при акции като Black Friday, когато трафикът към страниците ни се увеличава многократно", коментира Мирослав Иванов от "Кокетна". От компанията се оказват приятно изненадани, че успяват да се сработят с изнесените си админи. Последното не е автоматична даденост, но има известна сигурност, когато компанията, чиито услуги се купуват, е специализирана само в това.
"Всяка компютърна мрежа е надеждна, колкото е надежден системният администратор", казва полушеговито Невен Дилков, основател на технологичната компания "Нетера", която със своите центрове за данни обслужва разнообразни бизнеси в страната.И в двата случая за поддръжката на тази инфраструктура се грижи външен екип, специализиран в това."В днешно време фирмите често се превръщат в заложници на IT спецовете си", каза в дискусия за качeството на системната администрация Надежда Измирлиева от "Алтернатив медия груп". Причината е, че много често за конкретна задача отговаря един човек, а с напускането му се отваря бездна неясноти.И ако "хакерите" ви постоянно ви информират, че същата тази техника е твърде остаряла, поради което не са в състояние да ви помогнат с някой проблем, контравъпросът дали имат изрядна техническа документация може да ви изясни ситуацията, съветват специалисти. "Друг проблем, с който сме се сблъсквали, е от IT екипа да забравят да платят лиценза за някой софтуер", заяви Измирлиева."Използването на изнесени услуги дава възможност на служителите в компанията да се съсредоточат върху работата си, а на компаниите - върху реалния си бизнес", обобщава Светлин Наков, основател на "Софтуни".Мнението на Наков споделят и Калин Коевски от BG Mama и Мирослав Иванов от модния е-магазин "Кокетна". Общото между бизнесите им е силната зависимост от представяне в интернет пространството. С други думи, без надеждни системи нито форумите на BG Mama могат да съществуват, защото дори най-кратковременният отказ на системата би довел до отлив на рекламодатели, нито пък "Кокетна" би продавала, ако страницата ѝ не работи.Собственият отдел за поддръжка на информационните системи изисква поне две неща - собствени сървъри и хардуер, които в зависимост от размера на компанията означават различни по обем инвестиции. Но капиталовложението обикновено е голямо перо за която и да било компания, казват консултанти. Освен в оборудване следва да се инвестира и в достатъчно подготвен екип. Последното с оглед на прегрелия пазар на труда става все по-трудна задача, а оттам и увеличава очакванията за заплащане от страна на IT кадрите.По отношение на собствената техника консултантите са на мнение, че адекватността на вложенията зависи от динамиката на самия бизнес. "Инвестицията в собствена технологична инфраструктура не е необходима за компании, които се развиват твърде динамично и имат нужда от чести промени", съветват от "Нетера". Понякога инвестициите могат да се окажат твърде големи и да не се изплатят.Не на последно място под внимание трябва да се вземе и в какъв времеви диапазон са ви необходими услугите на админа. Ако динамиката на бизнеса ви не е свързана с поддържане на постоянно актуална информация или достъп на крайни клиенти до интернет страницата ви, вътрешният системен администратор със стандартно работно време може би е напълно достатъчен. В другия случай денонощната поддръжка, каквато предлагат външните компании, е по-адекватното решение.Останалото, както обичат да казват от всички технологични компании, когато представят нещо иновативно за пръв път, е въпрос на доверие. А консултацията с експерт е най-добрият начин да се прецени кое е подходящото за даден бизнес решение.


description: Износът задвижва икономическото ускоряване на САЩ през третото тримесечие

title: Американската икономика отбелязва най-високия си растеж от 2 години

maintext:
След наводненията в Аржентина, търсенето на соя от САЩ се е увеличило.
© Jim Young
Износът нараства с 10% на годишна база благодарение на земеделските продукти.
Американската икономика регистрира най-високия си растеж от 2 години насам през третото тримесечие – 2.9%, благодарение най-вече на доброто представяне на износа (особено на соя). Това е двойно по-голям ръст на икономиката на годишна база от този през второто тримесечие (1.4%), съобщава Financial Times. Въпреки това, очакванията са, че годишният ръст през 2016 г. няма да успее да надмине този от 2015 г.- 2.6%, а притеснение буди забавянето на потреблението. То обаче не е толкова изненадващо, защото през изборните години потребителите са малко по-сдържани в покупките си.Данните действат по-скоро успокояващо преди предстоящите президентски избори в страната. Щабът на кандидата на демократическата партия Хилъри Клинтън приветства данните, тъй като се опитва да докаже, че икономиката е в по-добро състояние от това, което кандидатът на републиканците Доналд Тръмп твърди. Едно от основните твърдения на Тръмп в предизборната кампания е, че възстановяването на икономиката не е било толкова лошо от времето на Голямата депресия. От неговия щаб отново повториха, че годишният икономически растеж по време на мандата на Обама е паднал под 3%, и че икономическите политики на Клинтън не би довела до по-добри резултати.Основният двигател на икономиката през третото тримесечие е бил увеличеният износ, както и по-големите правителствени разходи на федерално ниво. Експортът е нараснал с 10% на годишна база. Това е най-силният ръст от година и половина насам след като през 2014 и 2015 г. доларът поскъпна и оскъпи американските продукти на външните пазари. Статистиката обаче показва, че ръстът на експорта се дължи най-вече на земеделските стоки, особено на соя след наводненията в Аржентина. "Донякъде този ръст се дължи на еднократен скок в износа на соя", коментира Пол Ашуърт, главен икономист в Capital Economics. "Но е все пак добър знак, че оскъпяването на долара през 2014 и 2015 г. вече не тежи върху износителите".Същевременно увеличаването на потребителските разходи се е забавило от 4.3% през предходното тримесечие до 2.1%. Последните данни "не сочат път към нов растеж, но по-скоро силно възстановяване след една година на "унил" растеж", коментира Джозеф Брусуелас, главен икономист в консултантската фирма RSM US пред Wall Street Journal.Така очакванията са, че въпреки силното тримесечие, за цялата 2016 г. ръстът на американския БВП няма да успее да надмине онези 2.6%, които отбеляза през 2015 г. От 2005 г. насам, растежът на икономиката не успява да надвиши прага от 3% и според икономистите, тази тенденция ще се задържи. Още една новина със смесени последствия е увеличаването на наетите служители през третото тримесечие, което според Wall Street Journal обаче може да ограничи подобрението на производителността на служителите (тя пада трето тримесечие подред). Тя е доста важна при определянето на бъдещия ръст на заплати, цени и цялостното производство.Въпреки, че данните за икономиката през третото тримесечие са над очакваните, те вероятно няма да се отразят все пак на решението за нивата на лихвите, което ще трябва да вземе Федералният резерв през следващата седмица. Експертите смятат, че Фед няма да вдигне лихвите все още предвид президентските избори, но може би ще го направи през декември.


description: Банката ще помага на проекти да получат финансиране от фонда Sia, в който е акционер

title: ББР ще насърчава социалното предприемачество

maintext:
В България има бизнеси, които са социално предприемачество, без собствениците им да го осъзнават, смята Билян Балев от ББР
© ГЕОРГИ КОЖУХАРОВ
Възможностите за финансиране са подобни на тези пред стартъпите.
Възможностите за финансиране на компании, чийто бизнес оказва положителен социален ефект, бяха представени на конференция в София, организирана от Българската банка за развитие (ББР). В качеството й на акционер в Sia (Social Impact Accelerator), който е един от специализираните в такъв тип подпомагане фондове, институцията се опитва да постави България на картата на този тип инвеститори, тъй като досега те не са подкрепяли местни фирми. Едновременно с това държавната банка прави опит да насърчи бизнеса към инициативи с обществена полезност. Според изпълнителния директор на ББР Билян Балев възможностите за финансиране на такива проекти са подобни на тези в технологичната сфера, където българските предприемачи набраха сериозен ресурс през последните години. "Вероятно много компании развиват такива проекти, без да се разпознават като социални компании или без да търсят други източници на капитал извън традиционните грантове или дарения", каза Балев пред участниците в срещата.Десетки милиарди евро инвестират ежегодно фондовете, ориентирани към проекти със социална насоченост. ББР е сред акционерите в такъв акселератор - Sia, с 1 млн. евро участие. Вноската е символична на фона на капитала му от 243 млн. евро, но дава възможност на банката да привлече Sia в България. Това би могло да се случи, ако се натрупа критична маса от проекти със социална насоченост.Към момента страната не попада на картата на инвеститорите от такива фондове, тъй като няма достатъчно бизнеси, които целенасочено работят за постигане на обществени ползи. Според изпълнителния директор на ББР Билян Балев това би могло да се промени, ако предприемачите видят успешните практики в други страни и разберат, че възможностите за финансиране на такива компании са не по-малки от тези за стартъпите. Балев каза още, че ако фонд като Sia подкрепи български проект, ББР би могла допълнително да го финансира. На този етап обаче банката оказва само логистична подкрепа на желаещите да опитат в социалното предприемачество."Пазарът ни не е развит в тази насока. Социалните облигации и използването им в механизмите за финансиране на публични проекти също са екзотика. Това дава възможности на банка като нашата и на социалните фондове да катализират процеса и да разпространят ефекта", коментира Балев. По думите му повечето успешни бизнес идеи означават повече разрешени социални проблеми.Участниците във форума се запознаха с такива примери от света, като например The Gym във Великобритания, който разработва евтини фитнеси, в които картата струва една четвърт от средната цена на пазара и с това прави спорта в зала достъпен за повече хора. Друг успешен проект от острова е Babington Group, който помага за осигуряването на професионални стажове на безработни. Друг бизнес с цел печалба, който е едновременно с това и социално ориентиран, от представените е и Bazile Telecom, който предлага услуги за възрастни хора чрез мобилен телефон.


description: Темите от седмицата, които съзнателно пропуснахме

title: Recycle bin - Капитал

maintext:
Илюстрация Представяне на плановете на голямата базилика
Увеличаване Представяне на плановете на голямата базилика
Автор: Георги Кожухаров Смаляванеа>
Фотограф: Надежда Чипева
По повод изразеното намерение от лидера на ДОСТ Лютви Местан да заведе дело за клевета срещу историка, директор на Националния исторически музей - проф. Божидар Димитров, за това, че го нарекъл турски шпионин през медиите, Димитров препоръча на Местан, ако спечели иска си за клевета, да внесе парите за реставрация на Голямата базилика в Плиска. Той е на стойност 681 лева."Ако Лютви Местан успее в намерението си, тоест ако български съд даде ход на делото, то най-вероятно ще ме осъди, тъй като аз наистина нямам доказателство, тоест картонче за вербовката на Местан, нито подписана декларация, че той се съгласява да работи за турските разузнавателни служби.Турската разузнавателна служба, както и всяка друга с изключение на българската, не публикува документите на своите сътрудници, дори да са минали десетки години от вербовката им", коментира историкът. "Аз отсъдих, базиран на своя опит на български шпионин, че Местан е шпионин по това, че когато в един момент е решил, че става напечено около него, е избягал в турското посолство. Така се препоръчва на всеки шпионин, на когото му стане много напечено.Но това е индиректно сведение и Местан винаги може да каже, че е отишъл да пие кафе там със своя приятел турския посланик и май че е казал нещо такова", допълни още той. Според Божидар Димитров сумата от 681 лева по всяка вероятност е свързана с датата, на която още много хора мислят, че е образувана Българската държава. "Мисля, че аз съм доказал със свои научни разработки, които вероятно не са станали достъпни на г-н Местан, че България е създадена като държава през 632 година", отбеляза историкът.По думите на Димитров този иск е малък и не е проблем да го плати, като с него се надява, че ще може да помогне на новата партия, която "предполагам скоро няма да получава финансиране от турската държава, тъй като ще стане безинтересна на турското разузнаване, когато на следващите парламентарни избори не премине бариерата от 4%", добави още той.По повод намерението на Местан, ако спечели делото, да внесе сумата в Националния дарителски фонд "13 века България", за да докаже, че не е по-малко патриот от проф. Димитров, историкът коментира, че би препоръчал на лидера на ДОСТ да ги внесе в сдружението, което реставрира Голямата базилика в Плиска, в момента разрушена от прадедите на Местан.Един небесносин костюм и шапка с перо предизвикаха такъв небивал интерес към Външното ни министерство и назначението на посланичката ни в Белгия и Люксембург, чийто мащаб трудно би бил предвиден от ведомството. Става дума за протоколната фотография на посланик Мая Добрева, след като е връчила акредитивните си писма на Великия херцог на Люксембург Анри. Дни наред кадърът бе останал незаслужено в сянка, макар и качен в официалната страница на министерството.И така, докато не привлече вниманието на вестник "24 часа", който го публикува заедно с кратък аналитичен коментар на експертите си по мода и стил. Медията се втурна да защитава Добрева, като разясни на аудиторията си, че костюмът на дипломатката всъщност е в бебешкото синьо, или серенити, както е по-известен в номенклатурата на института "Пантон", е единият от двата официални цвята за 2016 г. Другият е т.нар. розов кварц.А това, че посланикът като лице на България в Белгия и Люксембург се интересува и следва актуалните модни тенденции, може да бъде само похвално, категорични са от вестника. По отношение на кройката, както обърнахме внимание, говорим за ливрея с голям маншет и дълга пола, клоширана под коляното. Личи, че аксесоарите за аудиенцията са били педантично и внимателно подбирани все така в цвят бебешко синьо. Посочихме на първо място чанта тип минодиера и, разбира се, еманацията на този тоалет - шапка с букет от пера, гарнирани с кордели в цвят, кореспондиращ с обувките на госпожата.И така се отприщиха цели дискусионни сесии в централните телевизии, кое облекло е подходящо, разбират ли българските дипломати от протокол и така почти до края на тази седмица. Приоритети.


description: Решението идва, след като американски потребители съобщиха за нови запалвания и след смяната на устройствата, съобщава Wall Street Journal, като се...

title: Samsung отново спира производството на проблемния смартфон Galaxy Note 7

maintext: Решението идва, след като американски потребители съобщиха за нови запалвания и след смяната на устройствата, съобщава Wall Street Journal, като се позовава на информирани източници. От Samsung засега не коментират темата. В своя позиция наскоро компанията заяви, че ще вземе под сериозно внимание информациите за новите проблеми. "Ние продължаваме да работим неуморно, за да разследваме тези случаи и да определим причината", посочи компанията.


description: Орбан иска да внесе поправки в конституцията, така че ЕС да не може да разселва бежанци в страната

title: Унгария гласува против имигрантите, но референдумът е невалиден

maintext:
© Reuters
ще
поправк
конституция
,
Тази подкрепа на хората ме задължава да действам. Управляващата партия вярва, че подходящата, честна и необходима стъпка е да се даде законова тежест на волята на хората. Затова поставям началото на поправки в конституцията", заяви Орбан.
евалидният вот е удар по усилията на
да накара Брюксел да промени имигрантските си политики. "Очевидно правителството се опитва да продаде това като успех, но това не е успех, а показва, че управляващата партия не може да мобилизира повече гласоподаватели от своята собствена база плюс избирателите на "Йоббик", казва Ксаба Тот, анализатор от Republikon Institute.
написа
H
S
Обединение от 22 неправителствени организации публикува изявление, призоваващо за неучастие в референдума, тъй като
"не позволява заявяването на нашите общи ценности, няма смисъл и е нечовечен". Много унгарци се обединиха под мотото "Остани си вкъщи, остани в Европа!" и тяхната стратегия в крайна сметка
.
позициите му
Кас Муде
University of Georgia
Huffington Post.
Почти всички унгарци, които гласуваха на референдума в неделя, отхвърлиха имигрантските квоти на ЕС. Избирателната активност обаче е била под изисквания праг, което прави допитването невалидно. Това е удар по надеждите на премиера Виктор Орбан за категорична победа, която да използва в конфронтацията си с Брюксел, пише Reuters.Според официалните данни 98.3% от гласувалите са отхвърлили квотите, но само 40% от около 8.26 млн. гласоподаватели са пуснали валидна бюлетина, което е по-малко от необходимите 50%, за да бъде признат резултатът за валиден. Орбан обаче не признава поражение и заяви, че "забележителният" резултат трябва да бъде взет предвид от тези, които вземат решенията в ЕС. По думите му повече унгарци са се обявили против имигрантските квоти, отколкото са гласували за членството в ЕС на референдум преди приема на страната в блока през 2004 г."Тринадесет години след като голяма част от унгарците гласуваха на референдум за присъединяване към ЕС, днес те направиха така, че гласът им отново да бъде чут по европейски въпрос. Постигнахме забележителен резултат, тъй като надминахме резултата от допитването за присъединяването към ЕС", посочи Орбан.Още докато течеше гласуването в неделя, Орбан се опита да омаловажи важността на избирателната активност, заявявайки, че от значение гласовете против квотите да надвишават тези, които ги подкрепят. В понеделник той каза, чевнесетаза да гарантира, че ЕС не може да разселва имигранти в Унгария, макар че избирателната активност на референдума е била под прага. "Унгария се обявява против политики, според които ще трябва като всички страни - членки на ЕС, да приеме своя дял от търсещите убежище в блока. Орбан твърди, че решението дали да се приемат имигранти е въпрос на национален суверенитет. И допълва, че страната, която е християнска, не иска да подслонява голям брой мюсюлмани, тъй като те представляват риск за сигурността.Унгарският премиер се подготвя за още битки с Брюксел. Според анализатори той ще използва референдума, за да поддържа имигрантската тема сред приоритетните в политическия дневен ред както у дома, така в ЕС. Някои опозиционни партии обаче се възползваха от недостатъчната избирателна активност, за да атакуват Орбан. Крайнодясната партия "Йоббик" нарече допитването фиаско и призова премиера да подаде оставка.ОрбанДокато Орбан твърди, че имигранската политика трябва да е вътрешен въпрос, правозащитни организации обвиняват правителството, че насажда страх и омраза с агресивната си кампания преди референдума. Още от началото на юли в Унгария се разрази яростен дебат каква да бъде най-добрата стратегия на референдума за тези, които се обявяват против премиера. "Най-добрият отговор на допитването на Орбан е бойкотът",ungarianpectrum.тойпроработи"Очевидно правителството ще изтъкне процентът от хората, гласували с "не". Но не трябва да има никаква грешка – това е несъмнена загуба. Това не означава, че мнозинството от унгарците сега подкрепят квотите на ЕС или са отворени към бежанците и имигрантите. Всички проучвания показват, че унгарците са сред хората с най-много предразсъдъци в ЕС. Както повечето европейски избори и референдуми и този беше предимно вот относно вътрешната политика. Голяма част от хората, които са против бежанците, показаха, че са против Орбан дори още повече. Те не искаха да подсилят, дори ако това можеше да помогне да се задържи "Унгария за унгарците", твърдиотв анализ заСпоред него това е възможност за либералните демократи в Унгария и ЕС най-накрая да развият конструктивна алтернатива на нелибералната демокрация на Орбан.


description: Какво е да работиш за Google и Facebook

title: Американски прелести

maintext:
Завършили са топ университети в САЩ, които приемат само 5% от милионите желаещи. Знаят, че в Америка ценят разностранно развитите личности и затова освен от състезателна математика се интересуват и от фотография, волейбол, нумизматика, сърф, скално катерене. Повечето от тях могат да напишат мотивационно писмо, както никой друг, докато с другата ръка играят джага.
А "те" са българи. И въпреки че обобщенията в един или друг момент стъпват накриво, между тях има нещо общо – работят във високотехнологичните компании, чиито продукти всички ние използваме всеки ден, като Google и Facebook.
Какво е чувството да седиш на 20 метра от Марк Зукърбърг; каква е разликата между това да работиш за Facebook и за Google; защо работното време от 9 до 5 на тези места е отживелица и как се чувстват нашите хора в компаниите, които създават бъдещето – това са само част от въпросите, които им зададохме. И, да, естествено, тези тримата не са единствените българи във въпросните компании. Има и още. За тях – друг път.
(Цвета Стоева)
Непосилната лекота на
Как едно момиче се опитва да промени мнението на компанията за България
Офисът ни прилича на една голяма детска градина", смее се Венера, докато ме посреща на входа на Google в Челси, Ню Йорк. До нас е гигантската надуваема мишка, висока около 15 метра, която се полюшва над сутрешния трафик и пълните таксита. В просторното фоайе се разминаваме с няколко нейни колеги – един от тях води на каишка и двата си западнохайландски бели териера, които подминават равнодушно светещия надпис Google. Продължаваме нагоре с асансьорите и, както ще разбера по-късно, оставаме на заден план стени за катерене, джаги, билярд, портрети на герои от "Междузвездни войни" във викториански стил, полилеи, изработени от куки за месо, и още, и още.
Много приятели ме питат "ти изобщо как работиш тук", обяснява Венера. "А идеята е, че Google се опитва да те накара да се забавляваш, да идваш в офиса с усмивка. И не съм видяла въпреки цялата свобода, която ни дават, дори един човек, който не си изпълнява задълженията. Всеки е много надъхан и работи все едно е игра, на която трябва да напредне на следващото ниво."
Вече година българката работи като софтуерен инженер за Google
. Идва в САЩ "по стандартния начин", както тя самата го нарича – след като завършва Софийската математическа гимназия, печели стипендия в колеж в Масачузетс и учи там четири години. Следва работа в
, Ню Йорк
и магистратура в Колумбийския университет.
За мен да вляза там беше мечта и просто чаках удобния момент. На подобни места обаче се учиш не толкова от университета, колкото от хората, с които се запознаваш – най-добрите уроци се преподават от твоите състуденти. Разбираш как да работиш с тотално различни хора от теб – с различен опит, с различно мислене, и се учиш да търсиш истината някъде по средата. За американците е много важен крайният резултат, а не това кой е прав."
На подобни места обаче се учиш не толкова от университета, колкото от хората, с които се запознаваш – най-добрите уроци се преподават от твоите състуденти.
Но освен да учи в Колумбийския университет, Венера има още една мечта – да работи в Google, но не вярва, че тя може да й се сбъдне. Първо, под 1% от кандидатите успяват да станат част от компанията – за сравнение, дори в "Харвард" този процент е 5. И, второ, вече два пъти е кандидатствала – все неуспешно. По това време в Google все още задават на интервютата т.нар. въпроси-игри (например колко топки за голф може да събереш в един училищен автобус).
Това тотално не беше за мен и изключих на интервюто. Втория път се случи нещо подобно – паникьосах се и забравих всичко, което знам. А всъщност най-важното за интервюто е да запазиш спокойствие."
За третото интервю обаче Венера получава помощ от българин и колега в университета, който също работи в Google. Освен че й дава препоръка, той буквално я готви за интервюто и в крайна сметка се оказва, че в голяма степен успешното му преминаване е въпрос на добра подготовка.
Не е достатъчно само да говориш за работата ти до момента или за курсовете, които си минал, защото ти задават и много конкретни задачи, които трябва да решиш на дъската. Трябва наистина да си добре подготвен, защото в един ден минаваш пет технически интервюта и едно обедно, които се водят от различен човек всеки път, т.е. срещаш се с шест души. Като цяло чака те един доста напрегнат ден."
Ако обаче интервюто се окаже успешно, те очаква едно доста приятно работно място, където храната е безплатна, тиймбилдингът е в Пуерто Рико, а щом ти писне от позицията, която заемаш, може да смениш полето на действие, т.е. от софтуерен инженер да станеш мениджър проекти – просто ей така. В последно време компанията дори въвежда програма за вътрешни стартъпи – тъй като напоследък
много хора искат да създадат собствена компания, Google – вместо да ги остави да напуснат, им дава средствата и свободата да правят това, което искат, в замяна на малък процент
. По този начин част от колегите на Венера вече са "предприемачи, но със защитна мрежа под краката си".
Докато се разхождаме из сградата и подминаваме немец, индиец и ирландец, седнали по турски да разискват нещо оживено, разбирам и за други приятни "обичаи" на компанията като медитацията. "Тя се провежда два пъти на ден в специални зали и много от моите колеги медитират заедно. Но в Google доста наблягаме и на пийването", смее се Венера. "Има доста събития с вино или бири, а по време на много от срещите и презентациите се сервират коктейли."
Въпреки целия този Дисниленд за пораснали Венера твърдо е решила да се прибере в България. "За мен е въпрос на време да се върна и Google е може би последната стъпка, преди това да се случи. Живея в САЩ от 14 години, но България е моят дом. Там е семейството ми, приятелите и планините, които обичам." А всичко си идва още по на мястото, когато разбирам за "една полутайна инициатива", която Венера е поела от известно време – да се опита да промени мнението на Google за България.
Преди десет години компанията идва в страната ни, търсейки таланти, като има идеята да създаде офис. Тогава обаче не намират подходящи хора и си тръгват малко разочаровани. "Вече говорих с няколко души на по-високи позиции в Google и те не отхвърлят идеята, което е много добро начало. Намерих и подкрепа в България – приятели, които са свързани с различни организации. Нашият президент също се е срещал с хора от Google в Калифорния и се е опитал да ги убеди, че страната ни е хубаво място за инвестиция", споделя Венера.
Всъщност след Колумбийския университет и Google това е третата й мечта – компанията да отвори офис в България. И, съдейки по лекотата, с която случва нещата около себе си – най-вероятно и тази ще й се сбъдне.
Марк, Ивайло и компания
Какво е да разработваш продукт, който цялото човечество използва
Когато кандидатстваш за стаж във Facebook, заявяваш няколко желания за това какво искаш да работиш, и те се опитват да ти предложат продукт, който отговаря на тях." Това разказва Ивайло Петров, който тъкмо е завършил 12-седмичния си стаж в компанията. Той попада там след третата си година в университета "Браун", където учи компютърно инженерство. За да започне стажа, той преминава през няколко технически интервюта, като на всяко получава задачи, които трябва да развие на дъската пред интервюиращите. Един ден през декември го викат в централата в Пало Алто, за да се запознаят с него на място.
Най-много исках да работя по
– инициатива на Facebook, която цели да създаде интернет достъп в точки на света, където все още няма инфраструктурата за това." Всъщност цялостното решение на Ивайло да учи компютърно инженерство идва именно от желанието му да създава продукти, които да помагат на хората. Той е убеден, че бъдещето е в технологията и именно тя ще промени стандарта на хората, като предостави достъп до различни възможности.
Когато "доведеш" интернет там, където преди е нямало, реално отваряш тази сцена за създаване на много нови приложения, които ще се използват за подобряване на живота." Другото, което му харесва в работата във Facebook, е усещането да развиваш продукт, който цялото човечество използва.
Докато разказва, обикаляме из кампуса на компанията, който е с размерите на софийския Студентски град. Навсякъде по пътя подминаваме незаключени велосипеди, които може да ползваш, ако искаш да се разходиш наоколо. Има място, на което да си оставиш дрехите за пране, както и малка клиника, където да се прегледаш напълно безплатно. Всъщност всичко тук – салон за подстригване, зала с електронни игри, ресторанти, магазинчета за сладолед, бонбони, смутита, салатен бар и кафенета, заредени догоре с екзотични видове кафе, фрешове и напитки – е безплатно за служители и посетители. "Идеята е, че когато някой се грижи за всички твои основни нужди, ти ще се фокусираш върху работата и ще бъдеш по-продуктивен", обяснява Ивайло.
Докато обядваме в един от столовете, го питам кое е нещото, което най-много му харесва тук. "Храната определено си я бива – усмихва се, докато сочи с вилица към чинията. – Но това, което най-много ми допадна, е достъпът до всички тези умове, създали платформата като Марк Зукърбърг и Шерил Сандбърг. В много компании връзката с висшия мениджмънт е почти невъзможна, но във Facebook е много лесно човек да осъществи разговор с тези хора." Всеки петък има организирана Q&A сесия, по време на която служителите да зададат въпроси и да получат отговор в рамките на две минути.
На тези сесии може да попиташ всичко, дори и провокативни въпроси. Едно момче веднъж попита Марк какво мисли за това, че средностатистическият потребител прекарва средно по 50 минути в сайта. Представи си, това са 50 минути, които голяма част от човечеството изразходва, като просто разглежда снимки например. Ако се замислиш, може би е голяма загуба на време." Марк Зукърбърг обаче успява да излезе от ситуацията с лекота. "Според него начинът, по който хората се забавляват, се променя. Ако преди са гледали телевизия, днес те имат много алтернативи, които не са толкова еднопосочни. Хората вече използват медии, които са по-персонализирани и им предоставят опцията да реагират на информацията в реално време.
И когато получиш толкова добър отговор, разбираш, че хората начело не само правят пари, но и вярват в стойността на продукта, който развиват."
Работното място на Ивайло през лятото е в същата сграда, в която е и Марк Зукърбърг. И всеки ден минава покрай бюрото му. Създателят на социалната мрежа винаги работи от места, които са видими за останалите и дори когато е в среща – конферентната зала е стъклена, така че всеки да може да разбере какво прави той. "Дори когато се разхождаш или отиваш на обяд, има голяма вероятност да се натъкнеш на Марк", разказва Ивайло. "Ако смяташ, че има стойност в това, заради което да му нарушиш работата или срещите, реално няма проблем да го направиш и да говориш с него."
Facebook е отворен за хората във всеки смисъл на тази дума, като централата в Пало Алто се посещава средно от 250 туристи на ден. Офисите нямат стени, защото целта е да няма прегради между служителите. "Тук доста се залага и на тиймбилдинга", допълва разказа си Ивайло, докато ме изпраща на входа на централата, а няколко азиатки се снимат до монтирания наблизо гигантски Like. По време на стажа му заедно със своя екип е ходил на разходка с лодка из залива, на различни събирания у колеги и по всякакви ресторанти. "И всичко се покрива от компанията с идеята, че сплотеността в екипа създава не само по-висока продуктивност, но и удовлетворение."
Веднага след като се разделяме, Ивайло влиза обратно, за да се срещне със "своите" хора и да продължат работа по техния проект. За съжаление не може да разкрие нищо за него, тъй като все още е тайна. "Facebook са много отворена компания, но не и за новостите, които се опитват да въведат – издаването на тайните може да им струва успеха в бизнеса. Единственото, което мога да кажа, е, че платформата ще става все по-динамична и интерактивна и ще залага все повече на възможности за видеосподеляне като Facebook Live."
Не трябва да чакаш някой да ти каже какво да правиш. Трябва сам да знаеш в каква посока да се развиват нещата, да преценяваш колко и какви отговорности може да поемаш." Това са част от най-важните качества, които трябва да притежаваш, за да работиш в Google. Поне според Александър Тошев, който се занимава с машинно зрение (разпознаване и анализиране на изображения) и машинно самообучение точно там.
Роден е в София през 1980 г. в семейство на майка стоматолог и баща инженер по образование. През 1998 г. получава първия си компютър и покрай съучениците си в Софийската математическа гимназия започва да развива все по-голям интерес към технологиите. "Но през цялото време се интересувах повече от математика, отколкото от компютри. Това ми дава един малко по-различен поглед и мислене, тъй като много хора направо са започнали да програмират, докато аз съм развил един по-математически подход към проблемите."
Образованието му започва във Факултета по информатика в Софийския университет. След 2000 г. продължава в Карлсруе, където изучава компютърни науки. "Имах интерес към по-абстрактни теории. Занимавах се с теоретична математика и веднъж бях на лекция за разпознаване на реч. Хареса ми проблематиката и как разпознаването може да се постигне чрез математически модели. Оттук нататък се разви и любопитството ми към машинното зрение, което все още беше предимно интерес на академичните среди."
Когато човек се занимава с технологии, които се развиват, предизвикателството е да преследваш резултата стъпка по стъпка.
После Александър се ориентира към Университета в Пенсилвания, където защитава и докторска степен в областта на машинното зрение. Автор е на научни публикации. "Ако бях останал в България, вероятно нямаше да мога да намеря среда за интересите си. Предполагам, че в известна степен можех да се реализирам, но средата, в която съм момента, е много стимулираща."
Живее в САЩ от 2005 г. В Google работи от началото на 2011 г., а преди това, през 2008 г., е бил стажант в компанията. От 2011 г. е част от изследователския екип на Google, който прави сериозен напредък в способността на изкуствен интелект да анализира съдържанието на видео и снимкови материали.
Колко точно продължава работният ти ден не е от значение, важни са резултатите. Работното време може да бъде доста гъвкаво", казва Александър от дома си в Сан Франциско. Работното му място е в Маунтин вю, който се намира на 42 минути с кола (ако вярваме на изчисленията на собствената му компания). Най-често работи в екип с още четирима колеги, но числото варира според ангажиментите и разпределението на задачите. Сега е ангажиран най-вече с проекти в областта на машинното самообучение и разработването на различни алгоритми, според които компютърът сам да се научава в определени ситуации. "Една трета от времето минава в срещи, в обмен на идеи. Останалата част е софтуерно инженерство – кодиране, експериментиране, като тези усилия са разпределени по отделни проекти и насоки."
Инициативността и лидерството са двете качества, които най-много се ценят. Способността да дефинираш проблема – също. "Понякога това е трудно, тъй като проблемът не идва от потребителя, а от технологията и от това как тя се развива. Когато човек се занимава с технологии, които се развиват, предизвикателството е да преследваш резултата стъпка по стъпка."
Обикновено се връща в София един път годишно. "Честно казано, нямам представа как се развива IT браншът в България. Но като студент мои колеги бързо започваха работа, така че, предполагам, тази сфера се е развила."
Казва, че свободно време има "предостатъчно". "За компанията е важно да се развиват умения извън работата. Все пак само в такива условия имаш добър служител, който би искал да остане в компанията ти години." Това се случва чрез финансово подпомагане на хобита или ако искаш да придобиеш ново умение, като например да учиш чужд език. Извън работата Александър е отдаден на скалното и планинското катерене.
В областта, в която съм аз, образованието е фактор. Имаше значение и каква е докторската ми степен и с какви хора съм работил. И, разбира се, след това тези хора ти дават препоръки. Важно е да си изградиш мрежа от запознанства, която често започва да се оформя именно в университета. В България думата "връзки" има негативно значение, но да имаш познати хора на правилните места е нещо наложително и полезно."
Те изглеждат така сякаш от втори клас са знаели какво точно правят с живота си. Говорят ясно и целенасочено и рядко се взимат прекалено насериозно въпреки позицията и компанията, за която работят. Може и да сте чели за такива хора – със снимка, направена в дизайнерски офиси, пълни със зони за почивка, игри, йога, стени за катерене и какво ли още не.MapsBloombergКак виждат машините


description: Офертата в поръчката за 20 млн. лв. е подадена от консорциум между "ВИП секюрити" и "Български пощи"

title: Само един кандидат иска да разпространява винетки

maintext:
© ГЕОРГИ КОЖУХАРОВ
Разпространяването на винетни стикери в страната от следващата година не е привлякло интереса на много компании. В процедурата на агенция "Пътна инфраструктура" оферта е подал само един кандидат - обединение между охранителната компания "ВИП секюрити" и държавната "Български пощи", които и в момента извършват тази услуга. Прогнозната стойност на поръчката е 20 млн. лв. без ДДС, а изпълнението й е за три години и половина, или докато бъде въведена системата за платено преминаване чрез тол-такси и...